**РАЙОННА ИЗБИРАТЕЛНА КОМИСИЯ ЯМБОЛ**

ПРОТОКОЛ

№ 5

На 18 април 2019 г. се проведе заседание на Районна избирателна комисия в Тридесет и първи изборен район-Ямболски при следния

Д н е в е н р е д:

1.. Доклад по входяща поща.

*докладчик: Ани Канева*

2. Разни

 *докладчик: Ани Канева*

**ПРИСЪСТВАХА**: Екатерина Янева, Лора Каламерова,Стоян Дойчев, Мариана Гърдева, Драгомир Димитров, Димитър Събев, Ани Канева, Диляна Ставрева, Елена Иванова, Атанаска Христова, Красимира Колева, Жени Петрова, Силвия Атанасова и Ваня Авджиева.

**ОТСЪСТВАХА**: Отсъства Яна Първанова по уважителни причини

Заседанието бе открито в 16.00ч., и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 14 членове на комисията . Има необходимия кворум и откривам заседанието.

Колеги, във връзка с изискването на Изборния кодекс – разпоредбата на чл. 70, ал. 7 за поименно гласуване при приемане на решенията на Районната избирателна комисия, Ви предлагам отчитането на поименното гласуване да се извърши от Мариана Гърдева.

Да протоколира днешното заседание предлагам Мариана Гърдева. Има ли други предложения? Виждам, че няма такива. Който е съгласен с така направеното предложение, моля да гласува.

**МАРИАНА ГЪРДЕВА:** Гласували **За** – 14 членове: Екатерина Янева, Лора Каламерова,Стоян Дойчев, Мариана Гърдева, Драгомир Димитров, Димитър Събев, Ани Канева, Диляна Ставрева, Елена Иванова, Атанаска Христова, Красимира Колева, Жени Петрова, Силвия Атанасова и Ваня Авджиева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам Ви следния дневен ред:т.1 Доклад по входяща поща и т.2 Разни.

Има ли някой предложение за допълването му или възражения по него? Не виждам такива поради и което Моля, който е съгласен, нека да гласува с вдигане на ръка.

**МАРИАНА ГЪРДЕВА:** Гласували : **За** – 14 членове: Екатерина Янева, Лора Каламерова,Стоян Дойчев, Мариана Гърдева, Драгомир Димитров, Димитър Събев, Ани Канева, Диляна Ставрева, Елена Иванова, Атанаска Христова, Красимира Колева, Жени Петрова, Силвия Атанасова и Ваня Авджиева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми дами и господа, преминаваме към разглеждането на точка първа от дневния ред: Доклад по входяща поща

Давам думата на колегата Канева да направи доклад по т.1 от дневния ред да докладва постъпилата входяща поща:

**АНИ КАНЕВА:** Колеги, постъпило е единствено във входящата поща на РИК 31, електронно писмо , с което БГ Радио ни уведомява за условията и цените за платено отразяване на предизборната кампания в изборите за Европейски парламент , насрочени за 26.05.2019г.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, Ани Канева ни запозна с постъпилата входяща поща, ако имате нещо да допълните към нея, което е постъпило в последния момент преди заседанието. Има ли някой допълнения към колегата Канева ? Не виждам колеги, които желаят да допълнят. Продължаваме със следващата точка от дневния ред:  **Разни**

Давам думата отново на колегата Ани Канева.

**АНИ КАНЕВА:**  Колеги, за Ваша информация, изготвила съм съобщение за избирателите с увредено зрение и трайно затруднение в придвижването, което не им позволява да гласуват, което предлагам да публикуване и на страницата на комисията. Предлагам на вашето внимание следният проект на съобщение:

Районна избирателна комисия -Ямбол уведомява, че право да гласуват с подвижна избирателна кутия в изборите за членове на Европейски парламент от Република България на 26 май 2019 г. имат **избирателите с трайни увреждания**, които не им позволяват да напуснат дома си и да упражнят правото си на глас в изборно помещение.

Секция за гласуване с подвижна избирателна кутия се образува на територията на всяко населено място не по-късно от 11.05.2019 г. (14 дни преди изборния ден), ако има подадени не по-малко от 10 заявления (Приложение № 16-ЕП от изборните книжа) от лица с трайни увреждания, които не им позволяват да упражнят избирателното си право в изборно помещение, но желаят да гласуват, и постоянният им адрес, съответно настоящ адрес (в случаите, когато своевременно са подали заявление и са били вписани в избирателния списък по настоящия им адрес) е на територията на съответното населено място.

**Заявленията за вписване в списъка за гласуване с подвижна избирателна кутия (Приложение № 16-ЕП от изборните книжа) се подават до кмета на общината/кметството/кметския наместник в срок до 11.05.2019г. включително**.

Заявленията са саморъчно подписани и може да бъдат подадени от упълномощено лице или изпратени по пощата, факс или електронно заявление със същото съдържание през интернет страницата на общината. Към тях се прилагат: копие от документи от ТЕЛК, НЕЛК или медицинска епикриза за здравословното им състояние, които установяват, че заболяването на избирателя е причинило такива увреждания, които не му позволяват да напусне дома си и да се придвижи до избирателната секция самостоятелно или с друго помощно средство. Преценката дали едно лице отговаря на условията да гласува с подвижна избирателна кутия се извършва от съответната община, въз основа на представените медицински документи.

Когато избирателят с трайни увреждания не е подал заявление в указания по-горе срок, може да гласува с подвижна избирателна кутия, ако заяви това не по-късно от 5 /пет / дни преди изборния ден , т. е. 20.05.2019г. и при условие, че на територията на населеното място е назначена подвижна избирателна секция /ПСИК/.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, който е съгласен с направено предложение на Ани Канева, моля да гласува.

**МАРИАНА ГЪРДЕВА**: Гласували За – 14 членове: Екатерина Янева, Лора Каламерова, Стоян Дойчев, Мариана Гърдева, Драгомир Димитров, Димитър Събев, Ани Канева, Диляна Ставрева, Елена Иванова, Атанаска Христова, Красимира Колева, Жени Петрова, Силвия Атанасова и Ваня Авджиева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Възлагам на колегата Събев да публикува на страницата на комисията гласуваното съобщение**.** Колеги**,** да Ви информирам,че и при петте общини в област Ямбол е постигнато съгласие между партиите и коалициите за назначаване съставите на СИК. Задължение на РИК Ямбол е да ги назначи с изрично свое решение до 30.04.2019г. Давам сумата на колегата Димитър Събев.

**ДИМИТЪР СЪБЕВ**: Колеги, предвид фактът, че по хронограма няма спешност в нашите действия и предвид липсата на каквато и да работа в предходните дежурства в събота и неделя, предлагам, дежурствата в почивните дни да не са присъствени, а дежурните да бъдат само на разположение по телефона. За тази цел на входа на сградата на Областна администрация ще се поставят номерата на дежурните за връзка с РИК Ямбол и едновременно с това да се обявят на страницата на РИК Ямбол с телефоните на дежурните и служебните телефона и на председателя и секретаря на РИК Ямбол.

**ПРЕДСЕДАТЕЛЯТ ЕКАТЕРИНА ЯНЕВА:** Аз приемам направеното от Събев предложение, не вярвам някой от членовете на комисията да е против. Събев ще публикува на страницата ни съобщение с телефонните номера, на които ще бъдем на разположение за събота и неделя. Отделно от това дежурните, утре ще поставят съобщение на таблото на РИК, където се обявяват решенията ни.

Поради изчерпване на дневния ред закривам днешното заседание.

Насрочва следващото заседание за 24.04.2019г. от 17.00часа.

Заседанието беше закрито в 16:40 ч.

ПРЕДСЕДАТЕЛ:

 Екатерина Янева

СЕКРЕТАР:

 Мариана Гърдева-Виденова